Nišan Mahmuta Brankovića
Nišan Mahmuta Brankovića nalazi se u Botaničkoj bašti Zemaljskog muzeja u Sarajevu, Bosna i Hercegovina. Prenesen je iz naselja Brankovići kod Rogatice Spomenik potiče iz druge polovine XV stoljeća. Nišan je podignut u vremenu prvih godina osmanske vlasti. To je druga polovina XV-og i XVI stoljeće, kada se još uvijek prepoznaje snažan uticaj klesarske tradicije stećaka. Opšta karakteristika ovih nadgrobnih spomenika odlikuje se u njihovim relativno velikim dimenzijama i reljefnim motivima koji su direktno preneseni sa stećaka. Dolazak islama i sam proces islamizacije nije zatirao narodne običaje i navike stanovnika nekadašnjeg Bosanskog kraljevstva.